
    Y Dysgwyr: Pwy ydw i’n ei addysgu?

Cyflwyniad
Bwriadir yn yr aseiniad i drafod yr amrywiaeth o wahanol sefyllfaoedd gellir arsylwi o fewn neu du allan yr ystafell dosbarth, yn ymwneud ag yr addysgu neu’r dysgu. Felly i ddeall am agweddau o’r arsylwadau, bydd rhaid ymchwilio am ddamcaniaethau ac erthyglau am ffyrdd o sicrhau safon uchel o addysgu yn ysgolion. Arsylwir dosbarth o blant ac ysgrifennir 4 astudiaeth achos ac wedyn mynd ymlaen i ganolbwyntio ar un fel digwyddiad critigol. Bydd y digwyddiad critigol hwn yn cael ei thrafod o fewn yr aseiniad. Trafodir yn fwy dwfn am yr effeithiau o blant beidio cael ei chynnwys yn agweddau o’r dydd ysgol yn ogystal â’r ffordd mae’r addysgu yn digwydd. Cysylltir hyn ag yr ymchwil, i sicrhau fod yr astudiaethau achos wedi sefydlu ar wybodaeth gadarn. Yn ogystal i hyn, trafodir am y wahanol fathau o fethodoleg fydd yn cael ei ddefnyddio yn yr ymchwil i sicrhau dilysrwydd. Wedyn awgrymir rhesymau  dros ddefnyddio'r fath yna o fethodoleg a’r un gorau i ddefnyddio yn yr ymchwil. Hefyd sonnir am fuddion defnyddio astudiaethau achos a digwyddiadau critigol fel rhan o’r aseiniad. Sylweddolir felly pwysigrwydd o wneud ymchwil fel y math yma i fod yn feirniadol o ddulliau addysgu ac i adnabod strategaethau i allu cefnogi’r addysg. Noda Ebadi a Gheisari (2016) wrth i athrawon a ddarpar athrawon fod yn feirniadol fydd hyn yn cefnogi datblygiad ei addysgu i fuddio’r dysgwyr.
Arsylwi
Cyd-destun yr ysgol a’r dosbarth
Yn amlwg wrth ymgymryd ag yr ymchwil byddaf yn mynychu ysgol ac felly  ysgrifennir am gyd-destun yr ysgol. Yn yr aseiniad gwelir pwysigrwydd o gadw’r ysgol ac enwau unrhyw blant yn gyfrinachol i osgoi unrhyw niwed i’r dysgwyr neu’r athrawon (Surmiak, 2018). Felly cyfeiriwyd at yr ysgol fel ysgol X o fewn yr aseiniad. Felly edrycha ar wefan fy ysgol leol (2019) am wybodaeth am wahanol ysgolion yn yr ardal leol. Dangosa’r wefan fod  ysgol X yn un cyfrwng Gymraeg sydd wedi ei leoli yn Ne Cymru. Mae yna dros 200 o ddisgyblion yn yr ysgol yn dechrau yn y meithrin lan i flwyddyn 6. Hefyd yn yr ysgol mae yna ddwy adran ar gyfer dysgwyr ag anghenion dysgu ychwanegol (ADY), felly sylweddolir fod ystadegau plant ag ADY yn uwch nag y lefelau cenedlaethol. Noda ar y wefan fod 3.7% yn gymwys am brydau ysgol am ddim sydd yn llawer is na chyfartaledd y wlad.
Nod yr ysgol yw cynnig pob plentyn gyda chwricwlwm eang i roi nifer o gyfleoedd i blant datblygu a bod yn rhan o gymdeithas. Arsylwyd dosbarth Cyfnod allweddol 2 blwyddyn 6 gydag ugain o blant gallu cymysg yn ystod fy amser yn ysgol X. Doedd dim cynorthwyydd yn y dosbarth ond nid oedd unrhyw blentyn yn angen cymorth ychwanegol sylweddol yn y dosbarth. Ond adnabyddir fod hi’n gynnar yn y flwyddyn i’r athrawon i allu adnabod pob plentyn yn unigol, a gweld anghenion pawb erbyn hyn.
Methodoleg
Wrth ymgymryd â’r ymchwil bydd rhaid dewis y fath o fethodoleg dymunwyd defnyddio i gael y mewnwelediad gorau i addysgu a dysgu yn yr ysgol. Byddaf yn atodi'r 4  astudiaeth achos ar ddiwedd yr aseiniad a fydd un digwyddiad critigol yn cael ei thrafod o fewn yr aseiniad. 
Felly  i sicrhau fod yr astudiaethau achos yn rhai gwybodus a ddwys penderfynwyd arsylwi’r addysgu. Ystyrir fod sawl ffyrdd i arsylwi a ddywed Mukherji a Albon (2015) fod arsylwi yn amrywio mewn gwahanol sefyllfaoedd felly fydd rhaid dewis y dull gorau. Enghreifftiau o wahanol arsylwadau yn ôl y ‘Professional Associaction for Childcare and Early Years (PACEY)’ (2016) yw arsylwadau tynnu lluniau, arsylwadau dros gyfnod hir, arsylwi ar unigolyn penodol, i enwi rhai.  Ar ôl darllen am y wahanol fathau o arsylwi dewisir defnyddio arsylwi anghyfranogol. Y rheswm dros ddewis y math yma o arsylwi yw oherwydd galluogir i’r ymchwilydd i ddeall a gweld yr ymchwil o bellter mewn modd mwy perthnasol (Roberts-Holmes, 2014). Yn enwedig o ganlyniad i’r sefyllfa ynghylch Covid 19 ni allwyd mynd yn agos at y dysgwyr yn ystod yr amser yn arsylwi. Cytuna Cohen et al (2011) fod arsylwi anghyfranogol yw’r ffordd gorau i ennill gwybodaeth am yr unigolion yn yr ymchwil. Cytunwyd ag hyn oherwydd ni fydd modd mynd i drafod o amgylch y dosbarth i weld y plant, bydd eistedd ac edrych o bellter yn effeithiol. Fodd bynnag yn amlwg bydd cyfyngiadau i bob math o arsylwi. Esbonia Palaiogou (2008) am hyn wrth son am unigolion yn colli peth o wybodaeth wrth geisio gwneud nodiadau o bopeth. Felly gall y dull yma fod yn anniben ac yn dibynnu ar gof weithiau. Yn ogystal efallai fydd y disgyblion yn ymddwyn yn wahanol oherwydd bod rhywun yn arsylwi arnynt, bydd angen ystyried hyn wrth arsylwi. Er hyn, sylweddolwyd fod yna cyfyngiadau i bob math o ymchwil ond y ffordd gorau yn yr astudiaethau yma yw bod yn rhan o’r ymchwil ac i ddysgu o hyn.
Yr agwedd arall o’r fethodoleg dymunwyd trafod yw astudiaethau achos, a digwyddiadau critigol. Noda Crowe et al (2011) fod y dull o wneud astudiaeth achos yn galluogi mewnwelediad manwl i nifer fawr o wahanol ymchwiliadau. Wrth ddefnyddio hyn gwelir unigolion mewn sefyllfaoedd bywyd go iawn a naturiol, a phwysleisir hyn fel y dull mwy ffafriol o fewn ymchwil. Ysgrifenna Tripp (1993) yn debyg wrth nodi am ddatblygiad o ddealltwriaeth dysgwyr, ac yn rhywbeth personol all codi arsylwadau annisgwyl. Er hyn sonia Hyett et al  (2014) am wendidau o ddefnyddio astudiaethau achos yn ymchwiliadau. Er enghraifft y dryswch all cael ei achosi o ganlyniad i’r amrywiaeth o astudiaethau achos all ymchwilwyr defnyddio. Felly sylweddolir fod hyn yn gwneud adnabod diffiniad trylwyr o astudiaeth achos yn anodd. Fodd bynnag yn yr astudiaethau achos dymunwyd astudio penderfynwyd defnyddio'r diffiniad fod astudiaeth achos yn ymchwiliad o unigolion, teuluoedd neu grwpiau (Greig et al. 2007). Y rheswm dros ddilyn y diffiniad yma yw oherwydd yn yr ysgol ymchwilir  dosbarth felly grŵp o ddysgwyr ac athrawon. Bydd yr astudiaeth achos yn sicrhau fod yr ymchwil yn ddyfnach ac yn cael gwir blas o’r hyn sydd yn digwydd yn yr ystafell dosbarth. O fewn yr astudiaethau achos ymddangosir digwyddiad critigol. Yn ôl Cohen et al (2011a) digwyddiad critigol yw rhywbeth allweddol sydd yn digwydd o fewn achos penodol. Yn yr ymchwil yma sylweddolir bydd y digwyddiadau penodol yn cael ei arsylwi o fewn yr un sefyllfa a fydd yr atodiadau yn nodi'r wahanol ddigwyddiadau arsylwais. Ymhelaetha Byrne a Callaghan (2014) bydd digwyddiadau critigol yn digwydd yn sefyllfaoedd sydd yn esblygu dros amser. Gwelir fod hyn yn wir yn yr arsylwadau o fewn yr ymchwil. Oherwydd y math o sefyllfa fydd y digwyddiadau critigol efallai yn dod mas ar ôl gweld gwers lawn neu fod yn rhywbeth annisgwyl wnaeth codi.
Y peth pwysicaf i gofio wrth wneud ymchwil yw dangos parch i’r cyfranogwyr pob amser a bod yn gyfrinachol (bydd popeth yn yr aseiniad yn ddienw) i sicrhau fod yr ymchwil yn foesegol (BERA, 2018).
Digwyddiad beirniadol yn gysylltiedig â Phedwar Diben Donaldson
Arsylwyd nifer o wahanol ddigwyddiadau critigol wrth fynychu’r ysgol a fydd angen cysylltu'r un dewisais â’r pedwar diben i sicrhau critigoldeb. Bydd atodiad 4 o’r atodiadau yn dangos y digwyddiad critigol sydd yn cael ei thrafod. Yn y digwyddiad critigol, arsylwyd gwers chwaraeon roedd wedi cael ei addasu ar y funud olaf o ganlyniad i’r tywydd gwael ar y diwrnod. Yn amlwg roedd y disgyblion wedi siomi ond roedd yr athro wedi gwneud i bawb teimlo’n gyffrous i wneud y wers ffitrwydd a chynlluniwyd yn ei lle. Ar ôl i bwrpas y wers cael ei esbonio i’r disgyblion roedd yr athro wedi gwahanu’r plant i bum grŵp. Wedyn cyfrifoldeb y plant yn y grwpiau roedd dewis y fath o symudiadau ffitrwydd hoffwn wneud. Wedyn ar ôl yr holl drafodaethau a’r symudiadau yn cael ei ddewis roedd y plant yn disgrifio'r symudiadau i bawb arall. Dechreuodd y plant mynd o amgylch y pum gorsaf ffitrwydd yn 3 bloc gydag amser gorffwys rhwng pob bloc. Roedd y symudiadau yn cael ei ail-esbonio rhwng blociau i sicrhau fod pawb yn wneud y symudiadau yn gywir ac i fod yn ddiogel wrth wneud nhw. Ar ddiwedd y wers gofynnodd yr athro am farnau pawb am y wers, dywedodd y dosbarth cyfan fod nhw wedi mwynhau'r wers.
Felly yn rhan o’r cwricwlwm newydd i Gymru 2022 pwysleisia am y pedwar diben. Pwrpas y dibenion yma yw bod yn rhan o holl gynlluniau cwricwlwm ysgolion. Ond hefyd i gael effaith cadarnhaol ar y plant i ddatblygu a genyn dealltwriaeth am y dibenion. Dywed Dauncey (2015) yn adolygiad o’r cwricwlwm, wrth i’r dibenion cael ei chefnogi dylid seilio ar holl ddysgu ac addysgu ar draws ysgolion Cymru gyfan. Felly'r pedwar diben yw, fod plant yn ddysgwyr uchelgeisiol, galluog. Yr ail yw bod plant yn gyfranwyr mentrus, creadigol a’r trydydd yn unigolion iach, hyderus. A’r un olaf yw bod plant yn ddinasyddion egwyddorol, gwybodus.
Felly sylweddolir pwysigrwydd cysylltu’r pedwar diben a’r digwyddiad critigol. Yn amlwg gwelir fod y digwyddiad yn cysylltu â’r diben unigolion iach. Oherwydd fel rhan o’r diben hyn yw bod dysgwyr yn deall pwysigrwydd chwaraeon fel rhan o fywyd dyddiol i gadw’n unigolion iach. Dangosir gwers ffitrwydd fel yr un yn y digwyddiad bod gwahanol ffyrdd i allu fod yn gorfforol. Felly yn rhoi syniadau newydd i blant ac yn ysbrydoli nhw i fod yn unigolion iach. Yn ogystal fel rhan o’r diben yma yw bod plant yn datblygu hyder fel rhan o les emosiynol, ac i rai fydd hyn yn cynnwys datblygu hyder i gymryd rhan mewn gweithgaredd corfforol. Ystyrir am bwysigrwydd fod pob plentyn yn teimlo’n hyderus i ymgymryd â gweithgareddau corfforol enwedig wrth iddynt ddatblygu i arddegau.
Yn ogystal i hyn cysylltir y digwyddiad critigol i’r diben, ddysgwyr uchelgeisiol a galluog sydd yn gallu cyfathrebu’n effeithiol mewn gwahanol ffurfiau. Gwelir cysylltiadau oherwydd bod y plant yn gweithio mewn grwpiau i drafod syniadau o ran symudiadau all fod yn rhan o’r wers. Yn ystod y rhan yma o’r digwyddiad roedd pob grŵp yn cyfathrebu yn y Gymraeg yn effeithiol ac roedd pob aelod o’r grwpiau yn cyfrannu i’r trafodaethau. Wedyn roedd disgwyl i bob grŵp dangos y symudiad i’r dosbarth a ddaeth yn amlwg bod y gyfathrebu wedi bod yn fuddiol i bawb.
Adolygiad o lenyddiaeth
Adnabyddir am bwysigrwydd fod iechyd a lles yn rhan o addysgeg ysgolion, gan mai lles yw’r hyn sydd yn cefnogi datblygiad emosiynol plant. Yn ogystal gwelir pwysigrwydd dysgu plant am ffordd o allu delio ac edrych ar ôl materion sydd yn ymwneud ag iechyd a lles. Yn y digwyddiad critigol, addysg gorfforol oedd y wers ac arsylwir nifer o gysylltiadau cadarnhaol i iechyd a lles. Pwysleisia wefan NHS (2018) pwysigrwydd fod plant yn adnabod bod iechyd corfforol yn cefnogi lles emosiynol. Felly wrth i blant profi trafferth emosiynol a straen gwelir gall wneud gweithgaredd corfforol cefnogi lles emosiynol. Wedyn gobeithir bydd gan y plant y sgiliau i allu goresgyn unrhyw broblemau a wynebir mewn nifer o wahanol ffyrdd. Cysylltir lles ag gwydnwch plant, oherwydd gwydnwch yw’r gallu i wella o unrhyw sefyllfaoedd heriol a wynebwyd  neu bryder fel trafodir yng nghynt. Sylweddolir fod rhaid ystyried lles a gwydnwch yn debyg i allu addysgu plant am bwysigrwydd y ddau beth (Rose et al, 2016). Dyfynna Cahill et al (2014: 14) gwydnwch fel y, ‘gallu i ymdopi, dysgu a ffynnu yn wyneb newid neu unrhyw heriau’. Cytuna dogfen ‘Mind Over Matter’ (2018) fod angen fwy o waith ar wydnwch yn ysgolion, felly bydd adeiladu gwydnwch yn allweddol i blant. Galluoga gweithgareddau corfforol cefnogi gwydnwch trwy wneud pethau i ganolbwyntio ar hunan barch ac ymddiriedaeth. Fodd bynnag sonia Good Childhood Report (2020) am ystadegau fod plant yn teimlo nid ydynt yn ffynnu yn yr ysgol. Nodir cyn i bobl deall pwysigrwydd lles bydd hi’n anodd newid yr effeithiau negyddol o esgeuluso hyn dros y blynyddoedd diwethaf. Ystyria yn gwricwlwm newydd i Gymru 2022 agwedd bwysig o fywyd ysgol yw canolbwyntio ar ddatblygiad lles plant. Yn enwedig wrth ystyried y digwyddiad critigol yn yr aseiniad gwelir pwysigrwydd pwysleisio fod lles unigolion yn cael ei ystyried a sicrhau fod hyn yn cael ei chyrraedd yn yr ysgol. Pwysleisir fod lles yn rhan annatod o gwricwlwm newydd Donaldson (Dyfodol llwyddiannus, 2015).  Trafodir yn y ddogfen fod lles yn allweddol i’r cwricwlwm, yn ysgolion bydd pwyslais ar iechyd a lles corfforol ac emosiynol. Felly cefnogir y digwyddiad critigol yn atodiad 4 datblygiad cadarnhaol o iechyd a lles plant. Yn ogystal sylweddolir fod lles hyd yn oed mwy pwysig oherwydd ei fod yn rhan o bedwar diben Donaldson ac yn un o’r meysydd dysgu a phrofiad. Felly bydd angen i ysgolion sicrhau ei fod yn feddwl  yw’r gefnogaeth yn ddigonol i gael effaith cadarnhaol ar les y plant. Yn debyg i’r cwricwlwm newydd i Gymru, noda llywodraeth yr Alban (dim dyddiad) ar bwysigrwydd lles oherwydd galluogir i blant caffael ar sgiliau i fyw bywydau hapus ac iachus. Pwysleisia lles yn yr Alban oherwydd golygir fod plant yn gallu gwneud dewisiadau gwybodus i fuddio pob rhan o’i lles. Rhoddir hyd yn oed hyfforddiant i ymarferwyr yn yr Alban i godi ymwybyddiaeth am agweddau o les yn yr ysgol. Bydd hyn yn bwysig i’r ymarferwyr allu adnabod gwahanol ffactorau sydd yn effeithio ar lefelau lles plant a ffordd i allu cefnogi’r plant.  Felly bydd blant yn gweld a ddeall pwysigrwydd o edrych ar ôl ei lles nawr ac yn y dyfodol. Efallai trwy gynnal mwy hyfforddiant yn addysg fe fydd hyn yn gefnogaeth i ymarferwyr wrth geisio cefnogi lles.
Yn ogystal i bwysigrwydd lles yn y cwricwlwm ac o fewn addysg, crea llywodraeth Cymru deddf llesiant cenedlaethau’r dyfodol (2015). Bwriad y ddeddf yw codi ymwybyddiaeth i allu adnabod effeithiau hirdymor o weithredai a phenderfyniadau oedolion ar les plant yn y dyfodol. Hefyd i addysgu plant ar y ffordd all ein gweithredai effeithio ar ein lles efallai nid yn yr amser presennol ond yn y dyfodol. Trwy gael deddf yn benodol i lesiant plant yn amlwg dangosir y pwysigrwydd mae’r llywodraeth yn rhoi ar gefnogi lles ein plant ifanc. Enwedig o ran atodiad 4 cysylltir ag y ddeddf o ganlyniad gall dysgwyr deall am gadw lles iachus nawr ac wrth dyfu.
Yn ogystal sonia Burleson a Thoron (dim dyddiad) am bwysigrwydd meddwl am ddamcaniaeth Maslow (1943) hierarchaeth anghenion, a gwelir cysylltiadau i les plant. Sonnir fod anghenion fel bwyd a dillad yw’r rhai mwyaf sylfaenol, ac efallai os yw plant yn methu cael yr anghenion yma maent yn camymddwyn. Ond sylweddolir pwysigrwydd fod ymarferwyr yn blaenoriaethu lles plant i sicrhau fod anghenion sylfaenol y plant yn cael ei chyrraedd. Wrth i holl anghenion sylfaenol plant cael ei chyrraedd bydd plant yn cyrraedd hunan ymwybyddiaeth. Golygir hyn felly fod angen i ysgolion ystyried damcaniaeth Maslow a gwneud cysylltiadau ag lles plant i sicrhau fod dim byd yn amharu ar ddatblygiad eu  hiechyd a lles.
Yn rhan o’r digwyddiad critigol galluogir yr athro i’r plant cael dewis yn y gweithgaredd. Noda confensiwn cenhedloedd unedig a’r hawliau’r plentyn (2019) yn erthygl 12 fod gan blant yr hawl i fynegi eu barn. Felly cefnogir y digwyddiad critigol wrth edrych ar atodiad 4 fod syniadau’r dysgwyr yn cael ei ystyried yn y wers. Ystyrir plant fel unigolion sydd yn gallu gwneud dewisiadau deallus, hyd yn oed plant ifanc yn y Cyfnod Sylfaen. Mewn rhai sefyllfaoedd gwelir nid yw plant yn cael cyfleoedd i fod yn rhan o ddewisiadau yn fywyd ysgol. Wrth i blant cael ei hepgor o ddewisiadau bydd teimladau o danbrisio yn codi, bydd hyn yn bendant yn cael effaith ar hunan hyder plant (Children’s Rights Alliance, 2010). Felly wrth i blant cael y cyfle i wneud dewisiadau fyddant yn teimlo’n cynnwys yn yr addysg. Yn atodiad 4 galluogir yr athro i’r plant fod yn rhan allweddol o’r wers, heb ddewisiadau'r plant ni fydd y wers wedi gweithio mewn ffordd ryngweithiol. 
Sylweddola Ellis a Tod (2015) fod rheolaeth dosbarth yn hynod o bwysig i sicrhau fod yna awyrgylch cadarnhaol o fewn y dosbarth. Gall hyn cynnwys sicrhau fod plant yn chwarae rhan allweddol o fewn yr addysg fel sydd yn digwydd fel rhan o’r digwyddiad critigol. Hefyd fod athrawon yn gadarnhaol i sicrhau ei fod yn cefnogi plant i gael effaith ar berthnasau ac ymddygiad o fewn y dosbarth. Cytuna Wilson-Fleming a Wilson-Younger (2012) wrth i athrawon creu dosbarthiadau llawn egni ac yn gosod disgwyliadau uchel o blant. Anogir hyn pendantrwydd o fewn y dosbarth fel yn y digwyddiad critigol.
Hefyd fel rhan o ddewis y plant roedd gwaith grŵp yn amlwg  gwelir fod hyn yn fodd effeithiol o gael y plant i drafod syniadau gwahanol. Noda Hodges (2017) fod cynnal trafodaethau mewn grwpiau yn fodd pwerus o addysgeg, wrth i gyd-ddisgyblion cefnogi ei gilydd i ddatblygu. Yn enwedig yn y digwyddiad critigol efallai fydd rhai yn fwy ymwybodol am symudiadau ffitrwydd, ac felly’n gweithio i godi ymwybyddiaeth eraill am ffitrwydd. Yn ogystal galluogir gweithio fel rhan o grŵp datblygu sgiliau cymdeithasol dysgwyr. Sonia elusen ‘I can’ (2008) fod sgiliau cyfathrebu’n allweddol i blant allu deall gwaith a’r cwricwlwm. Ychwanegir hefyd am bwysigrwydd cael ffrindiau a’r gallu i gyfathrebu gyda chyd-ddisgyblion. Fel rhan o’r digwyddiad critigol chwaraeir cyfathrebu rôl hanfodol i’r plant dod i gasgliad am y symudiadau hoffent ddefnyddio. Ymhelaetha ar hyn trwy ystyried theori Vygotsky am yr “unigolyn mwy gwybodus”, ac felly wrth i blant gweithio fel rhan o grŵp efallai fydd rhai yn y grŵp yn fwy gwybodus am symudiadau ffitrwydd. Golygir hyn bydd modd i blant dysgu ei gilydd am fathau o symudiadau gall cael ei ddefnyddio o fewn y wers (Bodrova a Leong, 2015). Pwysleisia yn ddogfen Ddyfodol Lwyddiannus Donaldson (2015a) fod sgiliau gweithio fel tîm a chyfathrebu yn rhan annatod o’r cwricwlwm newydd i Gymru. Trafodir yn y ddogfen am y ffaith fod plant yn nodi ei fod yn mwynhau gweithio mewn grŵp a chael cyfleoedd i gymdeithasu.
Gwelir pwysigrwydd fod pob plentyn yn cael y cyfle i gymryd rhan yn y wers. Noda Vélez-Agosto et al (2017) am theori ecolegol Bronfenbrenner (1977) a bod agweddau megis cymuned ac amgylcheddau byw'r unigolyn yn effeithio arnynt. Felly sylweddolir fod rhai plant yn byw mewn ardaloedd mwy trefol, efallai yn llefydd lle ni fydd gweithgaredd ffitrwydd yn bosib. Yn enwedig wrth ystyried digwyddiadau diweddar ynghylch coronafeirws, gyda rhai plant yn byw mewn fflatiau a hyn yn achosi trafferthion i allu gwneud addysg gorfforol. Dangosir y sefyllfa yma pwysigrwydd o blant ymgymryd yn weithgaredd corfforol yn yr ysgol. Yn yr ysgol adnabyddir fod nifer fawr o offer ar gael a chaeau i blant wneud amryw o wersi addysg gorfforol wahanol. Dywed UNESCO (2015) fod angen addysg gorfforol o safon, galluogir hyn ymgysylltiad gydol oes ag gweithgareddau corfforol a chwaraeon. Nodir am weithgareddau chwaraeon yn cefnogi datblygiad sgiliau emosiynol, cymdeithasu a ddeallusol i alluogi byw bywydau gweithredol. Ymhelaethir hefyd fod angen gwersi addysg gorfforol gynhwysol i bawb er nid oedd unigolyn anghenion dysgu ychwanegol yn y dosbarth, fydd angen sicrhau bod modd i addasu’r symudiadau i bawb allu cymryd rhan. Cysyllta hyn ag cynnwys merched yn addysg gorfforol, esbonia dogfen ‘Changing the game, for girls’ (dim dyddiad) am bwysigrwydd o hybu merched i wneud addysg gorfforol. Trafodir ynglŷn ag absenoldeb ferched yn addysg gorfforol dechrau codi yn flynyddoedd 5 a 6. Sylweddolir pa mor allweddol yw cael ferched i gymryd rhan yr oedran yma ac wedyn i sefydlu cariad tuag at wersi addysg gorfforol. Gwelir o’r holl ymchwil fod y digwyddiad critigol yn cael effaith cadarnhaol ar agweddau plant tuag at addysg gorfforol. Felly bydd pawb, yn cynnwys merched yn mwynhau gwneud gweithgaredd corfforol fel ffitrwydd fel rhan o fywyd pob dydd. Gellir gweld fod y digwyddiad critigol wedi gweithio’n effeithiol i gynnwys pob aelod o’r dosbarth.
Adfyfyrio/Gwerthuso a chamau nesaf
Fel rhan o’r aseiniad gwelir pwysigrwydd o adfyfyrio yn feirniadol am y digwyddiad critigol. Esbonia Mathew et al (2017) fod adfyfyrio’n feirniadol ar ymarfer yn rhan annatod i ddatblygiad proffesiynol athrawon. Ymhelaetha’r awdur am ddarpar athrawon yn adfyfyrio ar brofiadau, ac felly yn datblygu sgiliau allweddol i ddefnyddio wrth addysgu. Wrth adfyfyrio yn yr aseiniad defnyddir model adfyfyriol i hwyluso’r proses o wneud hyn. Dewisa model adfyfyriol Brookfield i adfyfyrio ar y digwyddiad critigol. Sonia Prifysgol Sydney (2010) am ‘Brookfield lenses’ fel modd buddiol i allu adfyfyrio ar y gwaith. Defnyddir 4 lens wrth adfyfyrio, a gall y rhain cael ei ddefnyddio gan athrawon wrth wneud y proses o adfyfyrio’n feirniadol ac edrych ar agweddau o addysg o wahanol bersbectif.
Y lens gyntaf yw’r ‘autobiographical lens’, fel rhan o’r un yma edrychir ar bethau efallai sydd angen addasu neu gryfhau yn ein haddysgeg. Arsylwyd digwyddiad critigol cadarnhaol yn yr ysgol, felly bwriadir adfyfyrio ar ffyrdd gallai gwella fy arfer proffesiynol ar ôl arsylwi. Dysgais o’r arsylwadau am ffyrdd o gynnal gwersi ffitrwydd mewn ffordd hwylus i’r plant, er enghraifft trwy gael y plant i weithio mewn grwpiau i allu trafod syniadau. Felly wrth ystyried datblygu fel athrawes broffesiynol ceisia defnyddio strategaethau tebyg i enyn diddordeb y dysgwyr. Yn enwedig wrth wneud gwersi ffitrwydd weithiau ni edrychir plant ymlaen i wersi fel hyn, ond gwelwyd fod cynnal trafodaethau wedi sbarduno diddordeb y plant. Dangosir yr adolygiad o lenyddiaeth yn yr aseiniad fod gweithio fel grŵp yn cefnogi nifer o sgiliau dysgwyr megis cyfathrebu a gwaith tîm. Felly wrth adfyfyrio gall hyn fod yn rhywbeth i ychwanegu wrth i mi ddechrau addysgu.
Yr ail lens yw ‘student lens’, pwrpas y lens yma yw cael barn y dysgwyr am yr addysg trwy asesu, sgwrsio a chwestiynu. O ganlyniad i’r amgylchiadau ar hyn o bryd gyda coronafeirws ni chaniateir yr ysgol i mi fynd yn agos at y plant, felly sylweddolais fod cynnal sgwrs yn anodd. Ond wrth i’r dasg cael ei esbonio arsylwais gyffro'r plant am y wers chwaraeon. Yn ogystal i arsylwi, gwrandawais ar y trafodaethau’r plant ar ddiwedd y wers o bellter a daeth i’r amlwg fod y plant wedi mwynhau'r wers. Wrth adfyfyrio efallai ni lwyddwyd i gael barn y plant yn llawn am agweddau gall wneud y wers yn fwy llwyddiannus, ond ni allaf wneud dim am yr amgylchiadau. Ar ôl i’r plant gadael cefais sgwrs ar athro dosbarth, a dywedodd fod y plant wedi siomi oherwydd y tywydd ond soniodd am bwysigrwydd dal wneud addysg gorfforol. Felly sylweddolir pwysigrwydd o gynnal gwersi chwaraeon yn gyson, enwedig wrth weld mwynhad y dysgwyr yn ystod y wers.
Y trydydd lens yw ‘peer lens’ sef y ffordd gorau i athrawon datblygu ei hymarfer yw i gyd-weithwyr amlygu unrhyw broblemau. Ond yn y sefyllfa yma, arsylwais yr athro i weld ymarfer gallai mabwysiadu fel darpar athro neu osgoi defnyddio. Wrth arsylwi’r athro dangoswyd y digwyddiad critigol ffyrdd o addysgu effeithiol. Un agwedd gadarnhaol o’r digwyddiad critigol welais oedd yr esboniadau clir o’r symudiadau ffitrwydd i sicrhau dealltwriaeth y plant. Wrth adfyfyrio ar yr agwedd yma o’r wers, sylweddolir am bwysigrwydd esbonio yn glir i ddysgwyr mewn pob agwedd o addysg.  Bydd hyn yn sicrhau fod dysgwyr yn deall yn gywir ond hefyd yn wneud i bawb teimlo’n fwy hyderus i gwblhau’r symudiadau. Ystyrir hefyd ffyrdd o ddefnyddio’r esboniadau effeithiol yma gyda phob math o wersi, i gefnogi datblygiad y dysgwyr. 
Y lens olaf yw’r ‘theoretical lens’ golygir hyn fod ymchwil yn cefnogi addysgu athrawon. Yn amlwg fel rhan o’r aseiniad ymchwiliwyd am wahanol theorïau a gwybodaeth i gefnogi’r hyn arsylwyd yn y digwyddiad critigol. Gwelir o’r adolygiad o lenyddiaeth a’r holl waith ymchwil bod y digwyddiad yn rhywbeth bydd yn cael effaith cadarnhaol ar blant. Pwysleisir pwysigrwydd o gymharu’r digwyddid critigol ag ymchwil ar gyfer adfyfyrio effeithiol. Wedyn wrth adfyfyrio ar y gweithgaredd a chysylltu ag ymchwil galluogir gweld agweddau buddiol o’r gweithgaredd, ond ffyrdd i wella’r gweithgaredd hefyd. Enghraifft o fewn y digwyddiad critigol yn atodiad 4 yw cysylltiadau amlwg i les a’r nifer eang o ffynonellau gwybodaeth sydd yn cefnogi fod y digwyddiad yn fuddiol i les. Yn ogystal, dangosir ymchwil fod y digwyddiad yn cefnogi                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                               cynhwysiant o fewn addysg. Felly teimlwyd yn hyderus gall lles plant a hefyd bod pob plentyn yn cael ei chynnwys yn pob math o addysg cael ei chyrraedd. 
Felly wrth adfyfyrio gwelir fod y gweithgaredd wedi cael effaith cadarnhaol ar fy rhagolwg wrth addysgu, yn benodol yn wersi chwaraeon. Ond hefyd sylweddolir am ffordd gall gwaith grŵp cael ei ddefnyddio yn fwy aml fel rhan o wersi pob dydd, a’r mwynhad dangoswyd gan y plant o weithio yn grwpiau.  
Casgliad
Yn ystod yr aseiniad ysgrifennwyd am ddigwyddiad critigol sydd wedi cael effaith cadarnhaol ar fy ymarfer proffesiynol. Gwerthuswyd yn feirniadol y digwyddiad a chysylltu gyda theorïau damcaniaethwyr megis Vygotsky, Bronfenbrenner a Maslow. Cefnogir wedyn fod y digwyddiad yn ffordd effeithiol i gyrraedd anghenion dysgwyr. Dangosir felly fod yr ymagwedd  a chymerwyd yn yr aseiniad wedi gweithio’n effeithiol fel rhan o’r addysgu. Fodd bynnag wrth asesu efallai gallaf wedi meddwl am bethau i ychwanegu i’r wers i wneud yn well.
Cysylltir y digwyddiad ar ôl adfyfyrio a’r safonau proffesiynol, dangosir y digwyddiad critigol arweinyddiaeth gadarn. Gwelir fod yr athro wedi arwain y dosbarth yn effeithiol trwy gydol y wers, dyma agwedd gellir3e ychwanegu i fy addysgeg yn y dosbarth. Yn ogystal safon broffesiynol arall yw arloesi, sylweddolir fod rhaid i’r athro meddwl yn arloesol wrth wneud y gweithgaredd annisgwyl. Arsylwais am bwysigrwydd o allu meddwl yn arloesol i addasu gwersi ar y funud olaf i dal fod yn effeithiol i gefnogi datblygiad dysgwyr. Deallir ar ôl arsylwi ac ysgrifennu’r aseiniad am bwysigrwydd adfyfyrio a hefyd ffyrdd o allu datblygu fy mhroffesiynoldeb fel athrawes yn yr hir dymor. Hefyd sylweddolir am bwysigrwydd datblygu proffesiynoldeb ym mhob agwedd o’r safonau wrth wneud aseiniadau ond hefyd wrth fynd mas ar leoliadau. Dysgwyd felly fod angen canolbwyntio ar adfyfyrio i allu gwella a datblygu'r addysgu yn y dosbarth yn barhaus.

Atodiadau
Atodiad 1
ARSYLWI / NODIADAU MAES
(Addaswyd y cwestiynau o Fletcher Wood (2016)
	Dyddiad ac amser, grŵp blwyddyn: 29/09/2020, 10 y.b. dosbarth blwyddyn 6

	Manylion y wers: (Cyd-destun a ffocws - / MDPh /pwnc - a yw'n agos at ddechrau'r uned astudio? Dan do/yn yr awyr agored? Ystod gallu? Unrhyw wybodaeth sy'n arbennig o berthnasol).

Arsylwyd dosbarth gallu cymysg blwyddyn 6. Roedd 20 o ddisgyblion yn y dosbarth ac yn wers dan do. Doedd dim cynorthwyydd yn y dosbarth yr athro yn unig. Gwers Saesneg ar indecs llyfr yn datblygu o’r wers ddiwethaf.


	Diwylliant yr ystafell ddosbarth
(Pa 'wefr' sydd yn yr ystafell ddosbarth? Sut mae agweddau, tueddiadau, ymddygiadau tuag at ddysgu yn ymddangos ar hyn o bryd?)

Roedd pawb yn canolbwyntio ar gyfarwyddiadau’r athro ac wedyn yn mynd ar dasg. I gadw diddordeb y plant yn ystod y dasg, mae’r athro wedi gwneud y gweithgaredd yn un ‘hands on’ yn torri a gludo yn ei lyfrau. Hefyd caniatáu i’r plant gweithio mewn parau i drafod y gweithgareddau.


	Amcanion
(Beth sy’n digwydd yn yr amgylchedd sy’n cyfleu diben profiadau?  Beth y gellir ei arsylwi o ran y ffordd y mae gweithgareddau gwersi yn berthnasol i’r dibenion hyn?

Yr athro yn esbonio’r meini prawf llwyddiant ar ddechrau’r wers yn glir i’r plant deall. Plant yn ymddangos fel ei fod yn deall ac yn mynd at y dasg.


	Cyfarwyddyd
(Beth y gellir ei arsylwi sy'n helpu dysgwyr i ddeall beth maent yn ei wneud?  Beth yn yr amgylchedd sy'n eu helpu i ddeall sut i gyflawni'n dda)?

Mae’r athro yn cyflwyno’r dasg yn glir ar ddechrau’r wers. Plant yn cael y cyfle i ofyn unrhyw gwestiynau i sicrhau fod pawb yn deall. Wedyn unrhyw broblemau yn codi yn ystod y dasg bydd yn cael ei ail-esbonio.



	Mynediad a her
(Beth y gellir ei arsylwi yn yr amgylchedd sy'n galluogi dysgwyr i gymryd rhan? Beth y gellir ei arsylwi o ran lefelau her?


Roedd y dasg yn briodol ar gyfer gallu pawb, ac mae pob plentyn yn wneud yr un gwaith.
Unrhyw un sydd yn angen cefnogaeth yn ystod y dasg yn gallu cael y gefnogaeth i sicrhau fod y gwaith yn cael ei wneud yn iawn. Does dim gwaith ychwanegol i herio'r plant oedd wedi gorffen yn gyflym.


	Asesiad
(A ellir arsylwi ar unrhyw beth ynghylch sut y defnyddir gwybodaeth bresennol y myfyriwr?  A ellir arsylwi ar unrhyw beth sy’n ymwneud â datblygu gwybodaeth yn ystod neu ar ôl y profiad)?

· Cyn- Gofyn y plant am y wers flaenorol i ddechrau sef am y gwahaniaeth rhwng llyfrau ffuglen a ffeithiol i weld os mae’r plant wedi cofio a ddeall am y gwaith yma.
· Yn ystod- crwydro’r dosbarth i weld os mae pawb yn deall.
· Ar ôl- llyfrau yn cael ei farcio.


	Manylion Penodol / Digwyddiadau Critigol
(A oes adegau fydd yn gwneud i chi ystyried agweddau ar ymarfer pan fyddwch yn dod ar eu traws wrth addysgu yn y dyfodol)?

· Dau blentyn wedi gorffen y dasg yn gyflym. Dim gwaith yn cael ei ychwanegu i herio’r plant yma
· Y gwaith yn achosi trafferth i blant arall ac mae angen cefnogaeth, wedyn dechrau chwarae lan ac yn siarad yn lle wneud y gwaith. Nid yw’r plentyn heb wrando ar gyfarwyddiadau’r athro ar ôl esbonio, felly yn cymryd sylw’r athro.






	Manylion perthnasol at gyd-destun yr ymchwil.

Dyddiad/amser.
Oed/cyfnod y grŵp.
Ymglymiad pobl.
Gwybodaeth gyd-destunol o’r nodiadau maes.

	
Gwers Saesneg blwyddyn 6 ar y 29/09/2020 yn 10 y.b. 
Arsylwyd gwers Saesneg sydd wedi tarddu o’r wers ddiwethaf. Roedd disgwyl i’r plant darganfod ffeithiau penodol yn indecs llyfr ac wedyn cofnodi’r atebion yn ei llyfrau gwaith.








	Beth ddigwyddodd? Disgrifiad manwl o’r hyn a welsoch a’r meddyliau ar bedagogaeth ag arfer a ddaeth atoch fel canlyniad, wrth edrych ymlaen at eich maes ymchwil.

	
Ar ddechrau’r wers roedd yr athro wedi cyflwyno’r dasg. Gofyn i’r plant am yr hyn dysgon nhw yn y wers flaenorol. Wedyn roedd yr athro wedi esbonio am y dasg, pawb yn edrych fel ei fod yn deall y gwaith.

Athro yn esbonio fod y plant yn gallu gweithio fel par, wrth arsylwi gwelir fod y plant yn gweithio fel par a bod hyn yn effeithiol. Pawb yn y dosbarth yn mynd ati i gwblhau'r gwaith. Y plant yn cynnal trafodaethau ynglŷn â’r gwaith.

Mae dau blentyn yn gorffen y gwaith yn gyflym, ond does dim gwaith i herio nhw. Wedyn dau blentyn arall yn gwneud y gwaith yn anghywir. Athro yn dweud wrth y plant i beidio poeni ac yn argraffu eto. Ond nid yw’r plant yn gwrando ar gyfarwyddiadau'r athro. Nid yw’r athro yn gweiddi, yn eistedd lawr ac yn esbonio’r gwaith eto a cheisio cefnogi’r plant (sgaffald) felly damcaniaeth Vygotsky.


Atodiad 2
	Dyddiad ac amser, grŵp blwyddyn: 29/09/2020, 12y.p., dosbarth blwyddyn 6


	Manylion y wers: (Cyd-destun a ffocws - / MDPh /pwnc - a yw'n agos at ddechrau'r uned astudio? Dan do/yn yr awyr agored? Ystod gallu? Unrhyw wybodaeth sy'n arbennig o berthnasol).

Arsylwyd dosbarth mathemateg talgrynnu gallu cymysg blwyddyn 6. Roedd 20 o ddisgyblion yn y dosbarth ac yn gwers dan do. Nid oedd cynorthwyydd yn y dosbarth.



	Diwylliant yr ystafell ddosbarth
(Pa 'wefr' sydd yn yr ystafell ddosbarth? Sut mae agweddau, tueddiadau, ymddygiadau tuag at ddysgu yn ymddangos ar hyn o bryd?)

Roedd pawb yn canolbwyntio ar y dasg. Bwriad y wers oedd adolygu gwaith y wers ddiwethaf trwy ddefnyddio byrddau gwyn, felly fod yn fwy ymarferol i’r plant.


	Amcanion
(Beth sy’n digwydd yn yr amgylchedd sy’n cyfleu diben profiadau?  Beth y gellir ei arsylwi o ran y ffordd y mae gweithgareddau gwersi yn berthnasol i’r dibenion hyn?

Ar ôl wneud rhai cwestiynau amlwg fod y plant ddim yn deall y cwestiynau mwy anodd wrth fynd trwyddynt. Felly gweithio fel dosbarth cyfan i helpu pawb deall y gwaith.
Doedd dim meini prawf llwyddiant oherwydd adolygu oedd pwrpas y wers.



	Cyfarwyddyd
(Beth y gellir ei arsylwi sy'n helpu dysgwyr i ddeall beth maent yn ei wneud?  Beth yn yr amgylchedd sy'n eu helpu i ddeall sut i gyflawni'n dda)?

Yn gyntaf yr athro yn cyflwyno talgrynnu i’r plant, gydag enghraifft syml o’r wers ddiwethaf (pawb yn deall), wedyn gwneud enghraifft fel grŵp cyfan rhai yn deall a rhai ddim. Wedyn ar ôl wneud enghraifft fel grŵp gofynnir athro i’r plant i wneud yr enghraifft ar y byrddau gwyn bach.
Mynd dros yr ateb fel dosbarth a'r gwaith yn cael ei ail- esbonio i sicrhau fod pawb yn deall. Pawb yn edrych fel bod yn deall y gwaith yn well ar ôl wneud hyn.


	Mynediad a her
(Beth y gellir ei arsylwi yn yr amgylchedd sy'n galluogi dysgwyr i gymryd rhan? Beth y gellir ei arsylwi o ran lefelau her?
I ddechrau gwneud esiampl syml ac wedyn gwneud un anoddach i herio a gweld dealltwriaeth pawb. Wedyn symud ymlaen i rai mwy heriol ar ôl cwblhau o’r rhai mwy syml.
Plant Mwy Abl a Thalentog (MAT) yn cael enghreifftiau mwy anodd.


	Asesiad
(A ellir arsylwi ar unrhyw beth ynghylch sut y defnyddir gwybodaeth bresennol y myfyriwr?  A ellir arsylwi ar unrhyw beth sy’n ymwneud â datblygu gwybodaeth yn ystod neu ar ôl y profiad)?
· Cyn- wedi marcio llyfrau felly wedi dangos fod rhai heb ddeall y wers ddiwethaf.
· Yn ystod- mynd dros ac adolygu’r gwaith i asesu dealltwriaeth y dosbarth. Gofyn cwestiynau ac yn defnyddio byrddau gwyn bach fel modd o asesu dealltwriaeth y plant.




	Manylion Penodol / Digwyddiadau Critigol
(A oes adegau fydd yn gwneud i chi ystyried agweddau ar ymarfer pan fyddwch yn dod ar eu traws wrth addysgu yn y dyfodol)?

Gwneud y gwaith fel dosbarth cyfan. Felly gallu trafod y gwaith i sicrhau fod pawb yn deall wedyn mynd drosto fel grŵp. Athro yn gofyn ‘pa gaeth yn anghywir’, plant yn teimlo’n iawn i ddweud ei fod yn anghywir. Felly pawb yn teimlo’n gyffyrddus sydd yn hybu lles cadarnhaol. Pawb ar dasg yn gweithio fel dosbarth wedi gweithio mewn ffordd gefnogol i blant deall yn well.






	Manylion perthnasol at gyd-destun yr ymchwil.

Dyddiad/amser.
Oed/cyfnod y grŵp.
Ymglymiad pobl.
Gwybodaeth gyd-destunol o’r nodiadau maes.

	
Arsylwyd gwers mathemateg talgrynnu dosbarth gallu cymysg blwyddyn 6 ar y 29/09/2020. Roedd yna 20 o blant a ddim cynorthwyydd yn y dosbarth.
Roedd y wers yn un i adolygu ar ôl i rai plant drysu gyda chwestiynau anodd talgrynnu. Felly mynd dros y gwaith fel dosbarth cyfan.








	Beth ddigwyddodd? Disgrifiad manwl o’r hyn a welsoch a’r meddyliau ar bedagogaeth ag arfer a ddaeth atoch fel canlyniad, wrth edrych ymlaen at eich maes ymchwil.

	I ddechrau roedd yr athro wedi esbonio bwriad o’r sesiwn, pawb yn deall hyn. Wedyn cyn i’r plant ddechrau gwneud enghreifftiau yn annibynnol, athro yn gwneud un enghraifft.

Byrddau gwyn yn cael ei dosbarthu fel modd o asesu dealltwriaeth y plant. Ar ôl gwneud un enghraifft ar y byrddau gwyn yn amlwg fod rhai ddim yn deall, felly pawb yn helpu ei gilydd trwy gynnig syniadau am ffyrdd o wneud y gweithio allan. Felly gwelir cysylltiadau i ddamcaniaeth Vygotsky.

Yn ystod y dasg mae’r gwaith yn cael ei ail esbonio nifer o weithiau. Wrth i’r plant wneud fwy o esiamplau, athro yn rhoi enghreifftiau mwy heriol. Yn ogystal plant MAT yn cael cwestiynau heriol o’r dechrau. Hefyd gwelir yr athro crwydro’r dosbarth yn edrych ar y byrddau gwyn i weld ei ddealltwriaeth ar ôl y sesiwn yma.

Un agwedd arall o’r sesiwn roedd yr athro yn gofyn ‘pwy sydd wedi cael y cwestiwn yn anghywir?’, felly creu'r teimlad o fod yn anghywir yn iawn. Gall pawb cael ei chefnogi i wneud yn well. Wneud y plant i deimlo’n gyffyrddus felly’n cefnogi lles y plant.



Atodiad 3
	Dyddiad ac amser, grŵp blwyddyn:29/09/2020, 2y.p, dosbarth blwyddyn 6


	Manylion y wers: (Cyd-destun a ffocws - / MDPh /pwnc - a yw'n agos at ddechrau'r uned astudio? Dan do/yn yr awyr agored? Ystod gallu? Unrhyw wybodaeth sy'n arbennig o berthnasol).
 
Arsylwyd dosbarth gallu cymysg blwyddyn 6 yn wneud prawf Saesneg. Roedd 20 o ddisgyblion yn y dosbarth ac y prawf yn cael ei chynnal dan do. Nid oedd cynorthwyydd dim ond un athro. Prawf darllen Saesneg I weld lefelau plant ar ôl bod bant o’r ysgol am chwe mis o ganlyniad i goronafeirws.


	Diwylliant yr ystafell ddosbarth
(Pa 'wefr' sydd yn yr ystafell ddosbarth? Sut mae agweddau, tueddiadau, ymddygiadau tuag at ddysgu yn ymddangos ar hyn o bryd?)

Pawb ar dasg yn wneud y prawf yn dawel. Plant wedi deall i wneud y prawf ar ôl wneud y cwestiynau enghreifftiol.



	Amcanion
(Beth sy’n digwydd yn yr amgylchedd sy’n cyfleu diben profiadau?  Beth y gellir ei arsylwi o ran y ffordd y mae gweithgareddau gwersi yn berthnasol i’r dibenion hyn?
 
Dim meini prawf llwyddiant, ond plant yn gwybod am bwrpas y prawf
Plant yn ymddangos fel ei fod yn deall y rheswm dros wneud y prawf yw asesu ei ddealltwriaeth am y testun.



	Cyfarwyddyd
(Beth y gellir ei arsylwi sy'n helpu dysgwyr i ddeall beth maent yn ei wneud?  Beth yn yr amgylchedd sy'n eu helpu i ddeall sut i gyflawni'n dda)?

Roedd yr athro wedi cyflwyno’r prawf i’r disgyblion. Wedyn pawb yn cwblhau mewn tawelwch. Felly ddim esboniadau arall yn ystod y prawf.


	Mynediad a her
(Beth y gellir ei arsylwi yn yr amgylchedd sy'n galluogi dysgwyr i gymryd rhan? Beth y gellir ei arsylwi o ran lefelau her?

Roedd pob plentyn yn cael yr un prawf. Rhai yn gorffen yn gyflym, wedyn i fod darllen llyfr darllen yn dawel i beidio amharu ar eraill sydd dal yn cwblhau y prawf.
Dim llawer yn gofyn cwestiynau yn ystod y prawf.


	Asesiad
(A ellir arsylwi ar unrhyw beth ynghylch sut y defnyddir gwybodaeth bresennol y myfyriwr?  A ellir arsylwi ar unrhyw beth sy’n ymwneud â datblygu gwybodaeth yn ystod neu ar ôl y profiad)?
· Cyn- Asesu dealltwriaeth y disgyblion trwy gwestiynu'r plant am y fath o gwestiynau all codi, wedyn mynd trwy'r cwestiynau enghreifftiol i asesu fod y plant yn gyffyrddus.
· Dim esbonio yn ystod y prawf.
· Ar ôl- bydd y profion yn cael ei ddefnyddio i arsylwi lefelau plant ar hyn o bryd.




	Manylion Penodol / Digwyddiadau Critigol
(A oes adegau fydd yn gwneud i chi ystyried agweddau ar ymarfer pan fyddwch yn dod ar eu traws wrth addysgu yn y dyfodol)?

Yn ystod y prawf pawb yn dawel, wedyn rhai yn gorffen yn gyflym. Plant arall yn gwneud synau fel mewn bach o banig yn feddwl fod nhw’n du ôl.  Wedyn wrth i fwy gorffen, sŵn y dosbarth yn codi felly yn amharu ar y rhai sydd heb orffen. Athro yn tawelu’r plant, ond rhai heb orffen erbyn diwedd y wers. Ond yr athro yn dweud fod hyn yn iawn a bydd amser y wers nesaf, plant yn teimlo’n fwy hapus wedyn.





	Manylion perthnasol at gyd-destun yr ymchwil.

Dyddiad/amser.
Oed/cyfnod y grŵp.
Ymglymiad pobl.
Gwybodaeth gyd-destunol o’r nodiadau maes.

	
Arsylwyd prawf Saesneg ar y 29/09/2020 yn ddosbarth gallu cymysg blwyddyn 6. Roedd 20 o ddisgyblion yn y dosbarth a ddim cynorthwyydd.
Disgwylir i’r plant cwblhau y prawf fel ffordd o asesu lefelau’r plant ar hyn o bryd ar ôl colli cymaint o ysgol o ganlyniad i goronafeirws.








	Beth ddigwyddodd? Disgrifiad manwl o’r hyn a welsoch a’r meddyliau ar bedagogaeth ag arfer a ddaeth atoch fel canlyniad, wrth edrych ymlaen at eich maes ymchwil.

	
Roedd yr athro wedi cyflwyno y prawf, a cheisio gwneud y plant yn gyffyrddus trwy gyfeirio at brofion tebyg yn y gorffennol. Ar ôl darparu'r profion roedd angen tawelwch i gwblhau y prawf.

Roedd pob plentyn wedi derbyn yr un prawf, ac yn ystod nid oedd llawer o gwestiynu. Wrth i rai cwblhau y prawf dechreuodd plant arall drysu a bryderi fod nhw heb orffen. Wedyn wrth i fwy cwblhau mae’r sŵn yn codi ac yn amharu ar blant arall sydd heb orffen. Athro yn tawelu’r plant ond rhai gyda pheth ar ôl, ond yr athro yn dweud bydd amser y diwrnod nesaf.

Efallai gall wneud profion fel hyn rhoi pwysau ar blant ond nid oedd unrhyw un yn edrych fel ei fod yn poeni ar y dechrau. Ond gwelir fod rhai yn banig wrth feddwl ei fod yn du ôl, gall hyn effeithio ar les y plant.









Atodiad 4
	Dyddiad ac amser, grŵp blwyddyn: 30/09/2020, 10.y.b, dosbarth blwyddyn 6


	Manylion y wers: (Cyd-destun a ffocws - / MDPh /pwnc - a yw'n agos at ddechrau'r uned astudio? Dan do/yn yr awyr agored? Ystod gallu? Unrhyw wybodaeth sy'n arbennig o berthnasol).
Dosbarth gallu cymysg blwyddyn 6, roedd yna 20 o ddisgyblion yn y dosbarth a gwers dan do. Doedd dim cynorthwyydd yn y dosbarth dim ond yr athro.
Gwers chwaraeon ffitrwydd, fod yn yr awyr agored ond o ganlyniad i’r tywydd cael ei newid i fod dan do.


	Diwylliant yr ystafell ddosbarth
(Pa 'wefr' sydd yn yr ystafell ddosbarth? Sut mae agweddau, tueddiadau, ymddygiadau tuag at ddysgu yn ymddangos ar hyn o bryd?)

Pawb yn canolbwyntio ar beth sydd angen wneud ac yn gyffrous i gael gwers chwaraeon. Yn ystod y wers plant yn cael ei wahanu i grwpiau a gall y plant dewis y symudiad yn wagle nhw.



	Amcanion
(Beth sy'n digwydd yn yr amgylchedd sy'n cyfleu diben profiadau?  Beth y gellir ei arsylwi o ran y ffordd y mae gweithgareddau gwersi yn berthnasol i'r dibenion hyn?

Dim meini prawf llwyddiant- plant yn wneud hyn I godi lefelau ffitrwydd. Plant yn ddeall y symudiadau ar ol esboniadau ac arddangosiadau gan yr athro.


	Cyfarwyddyd
(Beth y gellir ei arsylwi sy'n helpu dysgwyr i ddeall beth maent yn ei wneud?  Beth yn yr amgylchedd sy'n eu helpu i ddeall sut i gyflawni'n dda)?

Athro yn cyflwyno ar ddechrau’r wers cyn newid i ddillad chwaraeon, am y fath o ymarfer corff bydd yn digwydd. Ar ol wneud un bloc o’r symudiadau, athro yn ail esbonio rhai symudiadau sicrhau fod techneg pawb yn gywir.




	Mynediad a her
(Beth y gellir ei arsylwi yn yr amgylchedd sy'n galluogi dysgwyr i gymryd rhan? Beth y gellir ei arsylwi o ran lefelau her?

Pawb yn deall y symudiadau ond rhai yn gweld yn anodd felly ail esbonio'r rhain. Ond hefyd dangosir ffyrdd mwy syml er enghraifft ‘push up’ newid i ‘push up’ ar y pengliniau. Roedd yr her yn briodol ar gyfer pawb.


	Asesiad
(A ellir arsylwi ar unrhyw beth ynghylch sut y defnyddir gwybodaeth bresennol y myfyriwr?  A ellir arsylwi ar unrhyw beth sy’n ymwneud â datblygu gwybodaeth yn ystod neu ar ôl y profiad)?

Dim ond yn asesu yn ystod y gweithgaredd i weld gallu’r plant i allu gwneud y symudiadau’n llwyddiannus ac yn gywir. Wedyn mynd dros y symudiadau i rai sydd heb ddeall yn iawn.




	Manylion Penodol / Digwyddiadau Critigol
(A oes adegau fydd yn gwneud i chi ystyried agweddau ar ymarfer pan fyddwch yn dod ar eu traws wrth addysgu yn y dyfodol)?

Oedd y plant fod cael gwers chwaraeon yr awyr agored i chwarae rygbi tag ond oherwydd y tywydd rhaid addasu hyn. Athro yn wedyn penderfynu gwneud gwers ffitrwydd yn y neuadd. Felly dal yn wneud ymdrech i gynnal gwers chwaraeon. Ond hefyd yn gadael i’r plant dewis yr hyn hoffent wneud fel rhan o’r wers. Plant wedi mwynhau gwneud hyn.





	Manylion perthnasol at gyd-destun yr ymchwil.

Dyddiad/amser.
Oed/cyfnod y grŵp.
Ymglymiad pobl.
Gwybodaeth gyd-destunol o’r nodiadau maes.

	
Arsylwad critigol ar y 30/09/20 am 10 y.b.  Grŵp cymysg o 20 o blant blwyddyn 6.
Doedd dim cynorthwyydd yn y dosbarth dim ond un athro.
Arsylwyd gwers chwaraeon roedd wedi cael ei addasu o ganlyniad i dywydd gwael.

	Beth ddigwyddodd? Disgrifiad manwl o’r hyn a welsoch a’r meddyliau ar bedagogaeth ag arfer a ddaeth atoch fel canlyniad, wrth edrych ymlaen at eich maes ymchwil.

	
Athro yn esbonio fod gwers a gynlluniwyd tu allan sef rygbi tag ddim yn digwydd oherwydd y tywydd gwael. Plant yn amlwg wedi siomi wedi edrych ymlaen at hyn. Ond wedyn esbonia’r athro bydd gwers ffitrwydd yn ei le yn y neuadd, a fydd fwy o amser i wneud mwy o ffitrwydd yn y tu fewn.
Athro wedyn yn cyflwyno'r fath o bethau gall fod yn rhan o wers ffitrwydd yn  y dosbarth, wrth i’r plant dechrau deall maent yn mynd i newid.

Wedyn ar ôl i bawb cyrraedd y neuadd, mae’r athro yn gwahanu’r plant i bum grŵp o bedwar. Bwriad y grwpiau yw bod y plant yn gallu trafod a dewis y fath o symudiadau ac yr offer i ddefnyddio o fewn y sesiwn. Wedyn pob grŵp yn cyflwyno ac yn dangos y symudiad i bawb arall allu deall. Rhai syniadau yn cael ei addasu i wneud yn fwy diogel.

Ar ôl i bawb deall, plant wedyn yn cylchdroi ar ôl wneud amser  penodol ar bob symudiad. Yn ystod y rownd gyntaf athro yn arsylwi i weld yw pawb yn wneud yn gywir, ac wedyn mae’r symudiadau yn cael ei ddangos eto i sicrhau fod techneg pawb yn gywir. Plant wedyn yn cylchdroi dwywaith eto, ac yn ystod hyn mae’r athro yn wneud y symudiadau ar yr un pryd i gadw dangos i’r plant fel i wneud y symudiadau’n gywir.

Gall y wers chwaraeon i gael ei chanslo yn llwyr ond dal yn wneud rhywbeth corfforol sydd yn amlwg yn cefnogi iechyd a lles y plant. Yn ogystal mae’r plant wedi cael dewis sydd yn cefnogi hawliau’r plant.

